Ларыса Толкач, старшы інспектар ІСН Докшыцкага РАУС, расказала пра маральную і прававую адказнасць непаўналетніх за проціпраўныя дзеянні. Яна нагадала, што з 5 верасня пачаў дзейнічаць Закон “Аб унясенні змяненняў і дапаўненняў у некаторыя законы Рэспублікі Беларусь па пытаннях прафілактыкі безнагляднасці і правапарушэнняў непаўналетніх”, у якім гаворыцца аб недапушчэнні знаходжання падлеткаў да 16 год пасля 23 гадзін на вуліцы без суправаджэння бацькоў ці асоб, іх замяняючых. Ларыса Уладзіміраўна папярэдзіла, што зараз нават за першы ўстаноўлены факт знаходжання падлетка ў нецвярозым стане, кіравання ім аўтатранспартным сродкам без вадзіцельскага пасведчання, хуліганства і іншыя правапарушэнні яго ставяць на ўлік у ІСН. Асноўнымі прычынамі проціпраўных дзеянняў падлеткаў яна бачыць у элементарнай абыякавасці бацькоў да сваіх дзяцей. Па яе словах, нярэдкія выпадкі, калі бацькі не ведаюць і не цікавяцца, як бавяць час іх дзеці, якія гурткі і секцыі наведваюць, з кім яны сябруюць, якую музыку слухаюць і чым захапляюцца. Таму прасіла бацькоў больш уважліва адносіцца да сваіх дзяцей і кантраляваць іх паводзіны.